polyglot-tagger/wikipedia-language-snippets-filtered huggingface dataset:
ప్రపంచ ప్రమాణాల దినోత్సవం ప్రతి సంవత్సరం అక్టోబరు 14న నిర్వహించబడుతుంది. ప్రపంచవ్యాప్తంగా ఉన్న అంతర్జాతీయ ప్రమాణ సంస్థలు తమతమ దేశాలలో ప్రమాణాలను నిర్ణయించిన సందర్భంగా ఈ దినోత్సవాన్ని జరుపుకుంటారు. అమెరికన్ సొసైటీ ఆఫ్ మెకానికల్ ఇంజనీర్స్ , ఇంటర్నేషనల్ ఎలక్ట్రోటెక్నికల్ కమిషన్ , ఇంటర్నేషనల్ ఆర్గనైజేషన్ ఫర్ స్టాండర్డైజేషన్ , ఇంటర్నేషనల్ టెలికమ్యూనికేషన్ యూనియన్ , ఇన్స్టిట్యూట్ ఆఫ్ ఎలక్ట్రికల్ అండ్ ఎలక్ట్రానిక్స్ ఇంజనీర్స్ , ఇంటర్నెట్ ఇంజనీరింగ్ టాస్క్ ఫోర్స్ వంటి ప్రమాణాల అభివృద్ధి సంస్థలలో స్వచ్ఛంద ప్రమాణాలను అభివృద్ధి చేసే వేలాది మంది నిపుణుల కృషిని గుర్తుచేసుకుంటారు.
1946, అక్టోబరు 14న లండన్‌లో జరిగిన సమావేశంలో 25 దేశాల ప్రతినిధులు పాల్గొని వినియోగదారులకు ప్రామాణికమైన, నాణ్యమైన వస్తు ఉత్పత్తులను అందించేందుకు అంతర్జాతీయ ప్రమాణిక సంస్థను ఏర్పాటుచేసుకోవాలని నిర్ణయించారు. దానికి గుర్తుగా అక్టోబరు 14న పంచ ప్రమాణాల దినోత్సవం జరుపబడుతుంది. ఒక సంవత్సరం తరువాత అంతర్జాతీయ ప్రమాణిక సంస్థ ఏర్పడినప్పటికీ, 1970 వరకు మొదటి ప్రపంచ ప్రమాణాల దినోత్సవం జరుపుకోలేదు.
ప్రస్తుతం ఈ సంస్థలో 125 సభ్యదేశాలు ఉన్నాయి. ప్రామాణీకరణ యొక్క ప్రాముఖ్యత గురించి పరిశ్రమలు, వినియోగదారులలో అవగాహన పెంచుతారు.
కర్మాగారాల్లో కార్మికులను ఎలా పనిచేయించుకుంటారో చూయించిన చిత్రం ఇది. మనిషి జీవితంలో ఆహారం, డబ్బు, ప్రేమ చాలా ముఖ్యమని, వాటికోసం ఆ మనిషి పడే తపనను సినిమాలో వ్యంగ్యంగా చూపించబడింది.
యాంత్రిక జీవనంలో మనిషి పిచ్చివాడిలా మారే పరిస్థితి వస్తుంది. జీవితాన్ని ప్రామాణికం చేయడానికి జరుగుతున్న ప్రయత్నాల గురించి, మనుషులను మరలుగా మార్చడానికి జరుగుతున్న పద్ధతుల గురించి తనకు తోచినవిధంగా చార్లీ చాప్లిన్ చెప్పాడు.
మోడరన్ టైమ్స్ 1936, ఫిబ్రవరి 5న విడుదలైన అమెరికా హాస్య చలనచిత్రం. చార్లీ చాప్లిన్ దర్శకత్వంలో వచ్చిన ఈ చిత్రం ప్రపంచ సినీచరిత్రలో మూకీచిత్రాలకు వీడ్కోలు పలికిన చిత్రంగా నిలిచింది. ఇందులో చార్లీ చాప్లిన్, పైలెట్ట గొడ్దార్డ్, హెన్రీ బెర్గ్మాన్, టినీ శాండ్ఫోర్డ్, చెస్టర్ కాంక్లిన్ తదితరులు నటించారు.
సిల్చార్, అసోం రాష్ట్రంలోని కచార్ జిల్లా ముఖ్య పట్టణం. గువహాటికి ఆగ్నేయంగా 343 కి.మీ.ల దూరంలో ఈ పట్టణం ఉంది. 1832లో కెప్టెన్ థామస్ ఫిషర్ ఈ పట్టణాన్ని స్థాపించి, కచార్ జిల్లా ప్రధాన కార్యాలయాలను సిల్చార్‌లోని జనిగంజ్‌కు మార్చాడు. అప్పటి భారత ప్రధాని ఇందిరా గాంధీ ఈ పట్టణానికి "శాంతి ద్వీపం" అనే పేరును కూడా పెట్టారు. ప్రపంచంలోని మొట్టమొదటి పోలో క్లబ్, మొదటి పోలో మ్యాచ్ జరిగిన ప్రదేశమిది. 1985లో కోల్‌కతా నుండి సిల్చార్‌కు నడిచిన ఎయిర్ ఇండియా విమానం ప్రపంచంలోనే మొట్టమొదటి మహిళా సిబ్బంది విమానంగా గుర్తింపు పొందింది.
'షిల్', 'చార్' అనే రెండు బెంగాలీ పదాల నుండి ఈ సిల్చార్ పేరు వచ్చింది. దీనికి 'రాక్', 'షోర్/ఐలాండ్' అని అర్థం. జనిగంజ్-సదర్ఘాట్ ప్రాంతంలోని బరాక్ ఒడ్డుకు సమీపంలో ఈ పట్టణం నిర్మించబడింది. దీనిని బరాక్ నదికి ఓడరేవుగా వాడుకున్నారు. ఇక్కడి స్థానికులు ఈ ప్రాంతాన్ని 'షైలర్ చోర్' అని పిలవడం ప్రారంభించారు. కొంతకాలం తరువాత దీనిని 'సిల్చార్' అని పిలవడంతో బ్రిటిష్ వారు ఈ పదానికి ప్రాచుర్యం కలిగించారు.
అస్సాం రాష్ట్ర దక్షిణ భాగంలో 24.82 92.8 అక్షాంశరేఖాంశాల మధ్య ఈ సిల్చార్ పట్టణం ఉంది. ఇది సముద్ర మట్టానికి 35 మీటర్ల ఎత్తులో ఉంది. ఈ పట్టణం ఒండ్రు ఫ్లాట్ మైదానంలో చిత్తడి నేలలు, ప్రవాహాలు, చిన్న కొండలతో ఆకర్షణీయంగా కనిపిస్తోంది. బరాక్ నది, ఘగ్రా నది ఇక్కడి ప్రధాన నదులు.
1832లో బ్రిటిష్ వారు ఈ సిల్చార్ పట్టణాన్ని నిర్మించారు కాబట్టి, సిల్చార్ పూర్వ చరిత్రను ఈ ప్రాంతం, సమీప ప్రాంతాల చరిత్ర ద్వారా అంచనా వేయవచ్చు.
నికోబార్ జిల్లా, భారతదేశ కేంద్ర భూభాగం అండమాన్, నికోబార్ దీవులలోని మూడు జిల్లాలలో నికోబార్ జిల్లా ఒకటి. ఈ జిల్లా పరిపాలనా భూభాగం హిందూ మహాసముద్రంలో ఉన్నబంగాళాఖాతంలోని అండమాన్ సముద్రం మధ్య దీవులుగా కలిగి ఉంది.దీని జిల్లా ప్రధాన కార్యాలయం కార్ నికోబార్ ద్వీపంలో ఉన్న మలక్కా గ్రామం.జిల్లా పరిపాలన డిప్యూటీ కమిషనర్ నేతృత్వంలో సాగుతుంది. అతను అండమాన్, నికోబార్ దీవుల లెఫ్టినెంట్ గవర్నర్‌గా నివేదిస్తాడు.ఇది దేశంలోని 640 జిల్లాలలో ఐదవ అతి తక్కువ జనాభా కలిగిన జిల్లాగా నమోదైంది.[
ఈ జిల్లాను గిరిజన జిల్లాగా ప్రకటించబడింది.గణనీయమైన సంఖ్యలో స్వదేశీ ప్రజలు (నికోబరీస్, షాంపెన్, జాతులను భారత రాజ్యాంగం ప్రకారం షెడ్యూల్డ్ తెగలుగా వర్గీకరించబడ్డారు) నివాసంగా ఉన్నారు. వీరు జిల్లా జనాభాలో ఎక్కువ భాగం ఉన్నారు. గిరిజన ప్రాంతంగా ఉన్నందున, జిల్లాకు ప్రయాణించడం భారతీయ పౌరులకు మాత్రమే పరిమితం చేయబడింది.ఇతరులకు ప్రత్యేక అనుమతి పరిమితులు వర్తిస్తాయి.
ఆస్ట్రోయాసియాటిక్ భాషా కుటుంబానికి చెందిన నికోబారీస్ నికోబార్ దీవులలో ఎక్కువ మంది మాట్లాడే భాష. 2011 జనాభా లెక్కల ప్రకారం, జిల్లా జనాభాలో నికోబరీస్ మొదటి భాషగా 65.98 శాతం మంది మాట్లాడతారు. తరువాత హిందీ , తమిళం , తెలుగు , బెంగాలీ , కురుఖ్ ), మలయాళం ఇతర భాషలు మాట్లడేవారు శాతం మంది ఉన్నారు.
దక్షిణ భారతదేశం / శ్రీలంక ఆగ్నేయాసియా మధ్య సముద్ర మార్గంలో ప్రయాణించిన సముద్ర ప్రయాణికులు దీనిని "నగ్న భూమి" అని పిలిచేవారు, అనగా ప్రత్యక్ష పూర్వగామి నక్కవర్.అయితే ప్రస్తుత పేరు "నికోబార్" గా స్థిరపడింది.మధ్యయుగంలో అరబిక్ పేరు ‘లంకహాబాటస్’. “నంకకర్ లేదా నక్కవర్” అని తప్పుగా అర్ధం చేసుకోవడంవలన ఉచ్చరించబడింది,.
2004 హిందూ మహాసముద్రం భూకంపం వల్ల సంభవించిన సునామీ కారణంగా జిల్లా తీవ్రంగా ప్రభావితమైంది.దాని ఫలితంగా ఇది అనేక మరణాలకు దారితీసింది.మౌలిక సదుపాయాలను దెబ్బతీసింది.
సబార్డినేట్ కోర్టుల న్యాయాధిపతులు సంబంధిత రాష్ట్ర హైకోర్టు ప్రధాన న్యాయమూర్తితో సంప్రదించి గవర్నర్ ద్వారా నియమించబడతారు.ప్రత్యక్ష ప్రవేశ స్థాయికి కనీసం ఏడు సంవత్సరాల న్యాయవాద వృత్తి చేసినవారిని హైకోర్టు న్యాయమూర్తుల కమిటీ రాతపరీక్ష, మౌఖిక ఇంటర్వ్యూలో ఎంపికైన వారిని, జిల్లా న్యాయాధిపతిగా నియమించటానికి హైకోర్టు న్యాయమూర్తుల కమిటీ సబంధిత రాష్ట్రప్రభుత్వానికి తెలియజేస్తుంది. దీనిని డైరెక్ట్ రిక్రూట్‌మెంట్ అంటారు. న్యాయస్థానాల నుండి కనీస సంవత్సరాల సేవలను నెరవేర్చినట్లయితే,జిల్లా న్యాయస్థానాలకు న్యాయమూర్తులు పదవీవృద్ధి చేయడం ద్వారా జిల్లా న్యాయమూర్తులను నియమిస్తుంటారు. దురదృష్టవశాత్తు దానివలన ప్రవేశ స్థాయి జిల్లా న్యాయమూర్తి పరీక్షలు, న్యాయవ్యవస్థ దిగువ స్థాయిలలోని న్యాయమూర్తులు తమ అవకాశాలను కోల్పోయేలా చేశాయనే భావన ఉంది.అలా పోస్టులను నింపడం వల్ల వారు చేసిన పనికి పదోన్నతులు ఎప్పటికీ ఫలవంతం కావటంలేదు, ఎందుకంటే తరువాత పోస్టులునందు న్యాయవాదులు నేరుగా జిల్లా న్యాయమూర్తులు అవుతున్నారు.
జిల్లాలో ఉన్న అన్ని దిగువ న్యాయస్థానాలు ఇచ్చే పౌర, నేర విషయాలపై ఇచ్చే న్యాయ నిర్ణయాలపై పునర్విచారణచేసే అధికార పరిధి జిల్లా కోర్టుకు ఉంది. దిగువ న్యాయస్థానాలు, పౌర నిర్ణయాల వైపు , దిగువ సివిల్ న్యాయస్థానం, ప్రధాన దిగువ న్యాయస్థానం, ఎగువ న్యాయమూర్తి న్యాయస్థానం, . సబార్డినేట్ కోర్టులు, నేరనిర్ణయాల వైపు దిగువ న్యాయస్థానాలను ఆరోహణ క్రమంలో, రెండవ తరగతి నేర న్యాయాధికారి న్యాయస్థానం, మొదటి తరగతి నేరన్యాయధికారి న్యాయస్థానం, ప్రధాన నేరన్యాయాధికారి న్యాయస్థానం అని వ్యవహరిస్తారు.నేర, పౌర సంబంధమైన కొన్నివిషయాలను దిగువ కోర్టు విచారించలేదు.ఇలాంటి విషయాలలో వాటిని జిల్లా న్యాయస్థానంలోనే పరిష్కరించటానికి మాత్రమే, జిల్లా కోర్టుకు అధికార పరిధి కలిగిఉంది.జిల్లా కోర్టుల నుండి వెలువడిన న్యాయనిర్ణయాలపై పునర్విచారణ చేసే అధికారం సంబంధిత రాష్ట్ర ఉన్నత న్యాయస్థానానికి మాత్రమే ఉంది.
తగినన్ని సంవత్సరాలు పనిచేసిన జిల్లా న్యాయమూర్తికి తదుపరి స్థాయి ఎగువస్థాయి పదవి ఉన్నత న్యాయస్థానం న్యాయమూర్తి పదవిలో నియమిస్తారు. సాధారణంగా ఉన్నత న్యాయస్థానంలో న్యాయవాదవృత్తి చేస్తున్న న్యాయవాదులు తగినన్ని సంవత్సరాలు పనిచేసిన జిల్లా న్యాయమూర్తులు నుండి, ఉన్నత న్యాయస్థానం న్యాయమూర్తులుగా నియమితులవుతుంటారు. హైకోర్టు న్యాయమూర్తులకు న్యాయవాదులను నేరుగా ఉన్నత న్యాయస్థానాలకు, న్యాయమూర్తులుగాా నియమించటంవలన వల్ల, వారు చాలా సంవత్సరాల సేవలో చేసిన కృషికి పదోన్నతులు లభించే వారి ప్రక్రియను మందగించిందని వారు గ్రహించినందున, ఇది జిల్లా న్యాయమూర్తులు సామర్థ్యం క్షీణించటానికి కారణమైంది.జిల్లా న్యాయమూర్తిని లేదా అదనపు న్యాయమూర్తిని గవర్నరు తన కార్యాలయం ద్వారా ఉన్నత న్యాయస్థానం కొలీజియం నుండి తొలగించవచ్చు.
జిల్లాలో తలెత్తే పౌర, నేర విషయాలలో జిల్లా న్యాయస్థానం లేదా జిల్లా కోర్టు అదనపు న్యాయస్థానం విచారణ అధికార పరిధి, పునర్విచారణ అధికారపరిధి అధికారాన్ని కలిగి ఉంటుంది. పౌర విషయాలలో ప్రాదేశిక, ధనాత్మక అధికార పరిధి సాధారణంగా పౌర న్యాయస్థానాల విషయంపై సంబంధిత రాష్ట్ర చట్టాలలో పొందుపర్చబడుతుంది. నేరాల విషయాలలో అధికార పరిధి నేర విచారణ నియమావళి చట్టం, నేర విచారణ విధానం నుండి ప్రత్యేకంగా తీసుకోబడింది. ఈ నియామావళి ప్రకారం, జిల్లా న్యాయస్థానం సెషన్స్ న్యాయమూర్తి దోషికి గరిష్టంగా మరణశిక్ష విధించటానికి అధికారం ఉంది.
ఏదేమైనా, అదనపు, సహాయ జిల్లా న్యాయమూర్తులపై, వారి పని కేటాయింపులపై నిర్ణయాలతో సహా, పర్యవేక్షక నియంత్రణను జిల్లా న్యాయమూర్తి కలిగిఉంటారు.పౌర విషయాలకు అధ్యక్షత వహించేటప్పుడు జిల్లా, సెషన్స్ న్యాయమూర్తిని తరచుగా "జిల్లా న్యాయాధిపతి" అని, నేర విషయాలకు అధ్యక్షత వహించేటప్పుడు "సెషన్స్ న్యాయాధిపతి" అని పిలుస్తారు. జిల్లా స్థాయిలో అత్యున్నత న్యాయాధిపతి కావడంతో, జిల్లాలో న్యాయవ్యవస్థ అభివృద్ధికి కేటాయించిన రాష్ట్ర నిధులను జిల్లా న్యాయాధిపతికి నిర్వహించే అధికారం కూడా కలిగిఉంటాడు.
"మహానగర ప్రాంతంలోని" నగరంలో ఏదేని ఒక జిల్లా కోర్టుకు అధ్యక్షత వహించే జిల్లా న్యాయాధిపతిని "మెట్రోపాలిటన్ సెషన్ జడ్జి" అని కూడా వ్యవహరిస్తారు. మహానగర ప్రాంతంలోని జిల్లా కోర్టుకు లోబడి ఉన్న ఇతర న్యాయస్థానాలను కూడా సాధారణ హోదాకు ముందు "మెట్రోపాలిటన్" తో సూచిస్తారు.ఏదేని ప్రాంత జనాభా ఒక మిలియన్ లేదా అంతకంటే ఎక్కువ ఉంటే, సంబంధిత రాష్ట్ర ప్రభుత్వం ఆ ప్రాంతాన్ని మెట్రోపాలిటన్ ప్రాంతంగా పేర్కొంటుంది.
ఒక క్రియాశీల పార్లెమెంటు సభ్యునిగా కోట పార్లమెంటు నియోజక వర్గ పరిథిలో అనేక సామాజిక సంక్షేమ కార్యక్రమాలను నిర్వహించాడు. అందులో "పరీధాన్" అనే కార్యక్రమళ్ 2012లో ప్రారంభమైంది. ఈ కార్యక్రమంలో భాగంగా అతను బట్టలు, పుస్తకాలను సమాజంలో బలహీన వర్గాల ప్రజలకు అందజేయడం, రక్త దాన శిబిరాలను నిర్వహించాడు. అతను పేద ప్రజలకు ఉచితంగా భోజనం, మందులు సరఫరా కార్యక్రమం కూడా చేపట్టాడు.
ఓం బిర్లా భారతదేశ రాజకీయ నాయకుడు. అతను భారతదేశానికి 17వ లోక్‌సభ స్పీకరుగా ఉన్నారు. అతను రాజస్థాన్ లోని కోటా-బుండి పార్లమెంటు నియోజకవర్గం నుండి ఎన్నికయ్యాడు. అంతకు ముందు అతను రాజస్థాన్ రాష్ట్ర శాసనసభకు శాసనసభ్యునిగా కోటా దక్షిణ నియోజకవర్గం నుండి ఎన్నికయ్యాడు. 2019 జూన్ 19 న అతను లోక్‌సభ స్పీకరుగా పదవీ బాధ్యతలు చేపట్టాడు. అతను భారతీయ జనతా పార్టీ సభ్యుడు.
ఓం బిర్లా 1962 నవంబరు 23న శ్రీకృష్ణ బిర్లా, శకుంతలాదేవి దంపతులకు జన్మించాడు. అతను కోటాలోని ప్రభుత్వ కామర్స్ కళాశాల నుండి మాస్టర్స్ డిగ్రీని పొందాడు. తరువాత ఆజ్మీరు లోని మహర్షి దయానంద్ సరస్వతి విశ్వవిద్యాలయం నుండి కామర్స్ డిగ్రీని పొందాడు. రామమందిరం నిర్మాణ ఉద్యమంలో పాల్గొన్నందుకు గాను బిర్లా ఉత్తరప్రదేశ్ లో జైలుశిక్ష అనుభవించాడు.
అతను 16వ, 17వ లోక్‌సభలకు సభ్యునిగా కోట పార్లమెంటు నియోజకవర్గం నుండి ఎంపిక అయ్యాడు.అతను 16వ లోక్‌సభలో సామాజిక న్యాయం, సాధికారకత కొరకు ఎనర్జీ, కన్సాల్టేటివ్ స్టాండింగ్ కమిటీ సభ్యునిగా వ్యవహరించాడు. 17వ లోక్‌సభలో లోక్‌సభ స్పీకరుగా ఎంపిక అయ్యాడు.
సూర్య ప్రకాశరావు ఆంధ్రపదేశ్ లోని వ్యాపారవేత్త, ఫోటోగ్రాఫర్ అయిన రఘుపతి వెంకయ్య కుమారుడు. అతని తండ్రి రఘుపతి వెంకయ్య 1910 లలో దక్షిణ భారతదేశంలో సినిమా ప్రదర్శనలను ప్రారంభిచాడు. అతను 1914 లో మద్రాసులో మొదటి సినిమాను నిర్మించాడు.
రఘుపతి సూర్యప్రకాష్ దక్షిణ భారతదేశ సినిమా దర్శకుడు, ఛాయాగ్రాహకుడు. అతను ఎక్కువగా తమిళ, తెలుగు సినిమాలకు పనిచేసాడు.
దేశస్థ ఋగ్వేది బ్రాహ్మణులు ఋగ్వేదాన్ని, అందులో చెప్పిన ఆచారాలనూ అనుసరిస్తారు. దేశస్థ ఋగ్వేది బ్రాహ్మణులలో విభిన్న భాషా ప్రాంతాల కుటుంబాలు ఉన్నాయి. దేశస్థ ఋగ్వేది బ్రాహ్మణులులో మరాఠీ, కన్నడ, తెలుగు కుటుంబాలు ఉన్నాయి. ఎక్కువగా వివాహాలు ఒకే భాష మాట్లాడే కుటుంబాలలో జరుగుతాయి. కాని వివాహాలు మరాఠీ, కన్నడ, తెలుగు మాట్లాడే కుటుంబాల మద్యలో కూడా తరచుగానే జరుగుతూంటాయి. దేశస్థ ఋగ్వేది బ్రాహ్మణులు, ఇతర తెలుగు బ్రాహ్మణులు, ఇతర కన్నడ బ్రాహ్మణుల మధ్యలో కూడా వివాహాలు తరచుగా జరుగుతాయి.
దేశస్థ బ్రాహ్మణులు, ఒక హిందూ బ్రాహ్మణ ఉపవర్గం. వీరు ప్రధానంగా భారత రాష్ట్రాలైన మహారాష్ట్ర, కర్ణాటక రాష్ట్రంలోని ఉత్తర ప్రాంతంలో, తెలంగాణ, ఆంధ్రప్రదేశ్ రాష్ట్రాలలో విస్తరించి ఉన్నారు. దేశస్థ అనే పదం సంస్కృత దేశ , స్థ నుండి వచ్చింది. అంటే అక్షరాలా "దేశవాసులు" అని దీని అర్థం. కృష్ణ, గోదావరి నదుల లోయలు, పశ్చిమ కనుమల ప్రక్కనే ఉన్న దక్కన్ పీఠభూమి లోని ఒక భాగాన్ని సమిష్టిగా "దేశ" అని పిలుస్తారు - ఇదే దేశస్థ బ్రాహ్మణుల అసలు నివాసం.
దేశస్థ బ్రాహ్మణులు బ్రాహ్మణ సమాజం లోని పంచ ద్రావిడ బ్రాహ్మణ వర్గీకరణ పరిధిలోకి వస్తారు. కర్హాడే, కొంకణస్థ బ్రాహ్మణులతో పాటు, మరాఠీ మాట్లాడే దేశ బ్రాహ్మణులను మహారాష్ట్ర బ్రాహ్మణులు అని పిలుస్తారు, ఇది మహారాష్ట్రలో ప్రాంతీయ ప్రాముఖ్యత కలిగిన దక్కన్ పీఠభూమి యొక్క బ్రాహ్మణ ఉపవర్గాలను సూచిస్తుంది, కర్ణాటక లోని దక్కను పీఠభూమి ప్రాంతంలో నివసించే కన్నడ మాట్లాడే దేశస్థ బ్రాహ్మణులను కర్ణాటక బ్రాహ్మణులు అని పిలుస్తారు.
దేశస్థ బ్రాహ్మణులలో రెండు ప్రధాన ఉప విభాగాలు ఉన్నాయి, దేశస్థ ఋగ్వేది బ్రాహ్మణులు, దేశస్థ యజుర్వేది బ్రాహ్మణులు. ఈ రెండు ఉప సమూహాల మధ్య వివాహాలు జరగడం చాలా సాధారణం.
ఆంధ్ర మరియా తెలంగాణ రాష్ట్రాలలో సంక్రాంతి వేడుకులలో భాగంగా ఒక ముఖ్యమైన వేడుక భోగి పళ్ళ సంబరం. సంక్రాతి సంబరాలలో మొదటి రోజు వచ్ఛే పండుగ భోగి. మామూలు ఆంగ్ల సంవత్సరంలోని జనవరి మాసంలో పదమూడవ రోజు, లీపు సంవత్సరంలో పద్నాల్గవ రోజు వస్తుంది.ముఖ్యంగా భోగి పండుగ రోజు సాయంత్రం పెద్దలు తమ ఇంట్లోని చిన్నారుల తలపై రేగుపళ్లు పోస్తారు. కొన్ని సముదాయాలల్లో ఈ సంబరాన్ని సంక్రాంతినాడు కూడా జరుపుకుంటారు. భోగిపండ్ల కోసం రేగుపండ్లు, చెరుకుగడలు, బంతిపూల రెక్కలు, చిల్లర నాణేలు వాడతారు. కొందరు శనగలు, చిటికెడు పసుపు, బియ్యం కూడా కలుపుతారు. సహజంగా 5 ఏళ్ళు లోపు పిల్లలకు భోగి పళ్ళు పోస్తారు. భోగిరోజున పిల్లలు కొత్త దుస్తులు ధరిస్తారు. సాయంత్రం వేళ చుట్టుపక్కల ఉన్న పెద్దవారందరినీ పిలిచి వారితో పిల్లలకు హారతి ఇచ్చి, దిష్టి తీయిస్తారు. గుప్పిట నిండా భోగి పళ్ళ్లుని తీసుకుని, మూడుసార్లు పిల్లల చుట్టూ తిప్పి వారి తల మీదుగా పోస్తారు.
రేగి పళ్లను పిల్లల తల మీద పోడం వల్ల శ్రీమన్నారాయణుడి దివ్య ఆశీస్సులు లభిస్తాయని మరియా పిల్లల మీద ఉన్న చెడు దృష్టి తొలిగిపోతుందని భావిస్తారు.
ఏడవశతాబ్దిని హిందూదేశమునంతటను మాహత్తరములయిన పరిణామములు జరుగుచుండెను. ఉత్తరమున హర్ష సామ్రాజ్య ముచ్ఛస్థితికి వచ్చియుండెను. దక్షిణాపథమున పశ్చిమ చాళుక్య సామ్రాజ్యము సత్యాశ్రయ రెండవ పులకేశి వల్లభునిచే స్థాపింపబడి, అచిరకాలంలోనే యొక్క వెలుగు వెల్గి మెఱపువలె మాయమయ్యెను. తూర్పున చాళుక్యాన్వయ మొకటి రాజ్యము స్థాపించుకొని ఆరు శతాబ్దములకాల మవిచ్ఛిన్నముగ నాంధ్రభూమిని యేలుటకు బునాదులు వేయుచుండెను. దక్షిణమున కాంచీపుర పల్లవులు విజృంభింప నారంభించుచుండిరి. ఎక్కడజూచినను అసహ్యకరములయిన మహాయాన సంప్రదాయాచారములుతో నిండిన బౌద్ధమతము జనులచే పరిత్యజింపబడుచుండెను. జైనమతమును అట్లే క్షీణించుచుండెను. కాని దీనికింకను కొంత రాజాశ్రయ ముండెను. అట్టికాలమున, బౌద్ధుడును, విమతద్వేషియునగు యుఁఆ౯చాంగ్‌ మన యాంధ్రదేశమును సందర్శించి, బౌద్ధక్షేత్రములందించుక కాలముగడుపుచు, దేశమునందు రెండేండ్లు సంచారముచేసి వెడలిపోయెను.
పదమూడవ శతాబ్దాంతమున మార్కొ పోలో సందర్శింప నేతెంచినపుడును ఆంధ్రదేసమునందు, మత, సాంఘిక రాజకీయ విప్లములు జరుగుచుండెను. అయ్యది చాళుక్యచోళ సామ్రాజ్యమంతరించిన కాలము. అయ్యది వెలనాటి చోడరాజుల ప్రయభణగిపోయి, కాకతీయభూపాలురు విజృంభించిన సమయము. ఆంధ్ర యువతి, పురుషవేష ధారిణియై, వీరవనితయై, యాంధ్రభూమిని, నిరుపమానమైన ప్రజ్ఞతో నేలిన కాలమది. జైన మతము విధ్వస్తము గావింపబడి, వీరశైవము ప్రతిష్టింపబడిన తరుణమది. చిల్లర, చిల్లర రాజ్యములు, అణగద్రొక్కబడి, ఆంధ్రదేశమంతయు నేకచ్ఛత్రాధిపత్యము క్రిందకు గొని రాబడిన కాలమది. కులభేదములును, వైషమ్యములును బాటింపక, క్షత్రియ, చతుర్థవంశజులు, నొక్కటిగా కలసిపోయిన కాలమది. ఆంధ్రుల సముద్రవ్యాపారవైభవము, దేశదేశాంతరముల మారుమ్రోగిన కాలమది.
మన తెలుగుభాషలో వచ్చిన చరిత్ర గ్రంథములు చాలా తక్కువ. ఒక్క చరిత్రపఠనం వలననే ఆదేశప్రజానీకానికి, దేశాభిమానం, గౌరవంను కలిగే అవకాశముంది. అంతట జాఱిన దేశగౌరవంను చక్కదిద్దుటకు ప్రయత్నాలు జరుగటానికి అవకాశం కలుగుతుంది. రచయిత ఈ చిన్న గ్రంథమును, ఆంధ్రయువతీ యువకులకు, ఆంధ్రదేశముపై, నాంధ్రజాతిపై, నభిమానమును, గౌరవమును జనింపజేయుటకు వ్రాసియున్నారు.
ఆంధ్రదేశము విదేశయాత్రికులు, 1926 ముద్రించబడిన తెలుగు రచన. దీనిని భావరాజు వేంకట కృష్ణారావు రచించి, ఆంధ్రదేశీయేతిహాస పరిశోధకమండలి వారిద్వారా ప్రచురించారు. ఈ కృతిని అతని ప్రియస్నేహితుడైన కోలవెన్ను రామకోటీశ్వరరావుకు అంకితమిచ్చారు. వీనిలో యుఆన్ చ్వాంగ్, అబ్దుర్ రజాక్ యాత్రా విశేషాలను శారద, భారతి పత్రికలలో ప్రచురించబడ్డాయి.
ఈ గ్రంథంనందు, ముగ్గురు యాత్రికులను వర్ణించినాడు. అందొకడు ఏడవశతాబ్దాదిని యేతెంచిన చీనాయత్రికుడు యుఁఆన్ చ్వాంగ్. రెండవ వాడు, కాకతీయాంధ్ర సామ్రాజ్యము మహోచ్ఛదశయండుండిన కాలమున వచ్చిన ఇటలీ వాస్తవ్యుడు మార్కో పోలో. మూడవవాడు విజయనగర సామ్రాజ్యవైభవమును చవిజూచిన పారశీక రాయబారి అబ్దుల్ రజాక్ సమర్కాండి
విమర్శలోని ముఖ్య సూత్రాలను గురించి ఆంగ్లంలో ._._ రచించిన “ ” అన్న గ్రంథం ఉన్నట్టే తెలుగు సాహిత్య విమర్శలో కూడా అటువంటి సమగ్రమైన గ్రంథం విమర్శక పాఠకులకు ఉండాల్సిన అవసరాన్ని గుర్తించి, తెలుగు సాహిత్య విమర్శలోని మౌలికాంశాలను గురించి విశ్లేషిస్తూ రచించిన గ్రంథం విమర్శ -మౌలిక లక్షణాలు. ఈ గ్రంథంలో ‘విమర్శ’ అంటే ఏమిటి?
1962 లో రాసిన మొట్టమొదటి విమర్శ గ్రంథం ‘శివయోగి’ అనే కవి జీవిత కావ్య సమన్వయ విమర్శ గ్రంథం. కవి యొక్క జీవిత, సాహిత్యాల సమన్వయ వివేచన చేసేది కవి జీవిత కావ్య సమన్వయ విమర్శ. కవి జీవిత విశేషాలు, ప్రధానాంశాలు, వారి అనుభవాలు ఆయా రచనల్లో ప్రతిఫలించిన విధానాన్ని గురించి ఈ విమర్శ ప్రధానంగా వివరిస్తుంది. ఈ విమర్శ గ్రంథంలో వీరభద్రయ్యగారు ఒక యోగి రాసిన కృతులు, పద్యాలను ఆధారంగా చేసుకొని యోగి జీవిత చరిత్రను వివరించారు.
రచనల ఆధారంగా రచయిత జీవిత చరిత్రను నిర్మించడం అన్న పద్ధతికి శ్రీకారం చుట్టినవారు రాళ్ళపల్లి అనంతకృష్ణశర్మ. వారు రచించిన గ్రంథం “వేమన”. అదే పద్ధతిలో వచ్చిన గ్రంథము ఈ “శివయోగి”. శివయోగి ఒక పరమ పవిత్రమైన యోగి. ఆయన కవిత్వం రాసినా, శతకం రాసినా - ఆయన సాహిత్య చైతన్యంలో యోగసాధనలోని బీజం నుండి సమాధివరకు అన్ని దశలనూ ఆయన వారి గ్రంథాల్లో వీరభద్రయ్య ప్రతిఫలింపజేశారని, భిన్న విమర్శ శాఖలపై వివేచించడంలో వారికి గల అభిరుచి, కృషి వ్యక్తమవుతుందని డాక్టర్ వారిజా రాణి "ఆధునిక విమర్శకులు -ప్రస్థానాలు " అన్న గ్రంధంలో "భిన్న విమర్శ శాఖల సాధకుడు -ముదిగొండ" పేరిట రాసిన వ్యాసం లో పేర్కొన్నారు .
ప్రతీక కావ్యాల్లోని ప్రతీకలు, భావచిత్రాల పైన విమర్శ వ్యాసాలను “నాదేశం నా ప్రజలు” , “మట్టి మనిషీ - ఆకాశం” లొ రాశారు, అదే విధంగా నవలల్లో ప్రతీకలను గురించి చర్చించిన విమర్శ గ్రంథం విశ్వనాథ వారి ‘వేయిపడగలు - నవలాశిల్పం”.
ప్రతి కావ్యం ఏదైనా ఒక సిద్ధాంతాన్ని తప్పకుండా ప్రబోధించాలన్న నియమం లేదు. అలాగని ఎలాంటి ప్రయోజనం ఆశించని కావ్యం ఉండదు. సమాజ సాహిత్యాల్లో సమాజమే ఎప్పుడూ ఒక అడుగు ముందుంటుంది. సమాజంలో వస్తున్న మార్పునకు అనుగుణంగానే సాహిత్యంలో వస్తువు మారుతుంది. అటువంటి సాహిత్యం సమకాలీన సమాజాన్ని ప్రతిబింబిస్తుంది. అదే పద్ధతిలో నన్నయనుండి ఆధునికులవరకు వచ్చిన సాహిత్యంలో ఆయా కవులు తమ కావ్యాల్లో ప్రతిబింబింపజేసిన వివిధ సాంఘిక సిద్ధాంతాలను వివేచిస్తూ, వీరభద్రయ్యగారు రచించిన గ్రంథం “తెలుగుకవిత - సాంఘిక సిద్ధాంతాలు” ఈ గ్రంథం 1979 లో ఆంధ్రప్రదేశ్ సాహిత్య అకాడమీ పోటీల్లో బహుమతి పొందింది.
వీరు రచించిన విమర్శ గ్రంథాలు- 1.ది మేజర్ క్రిటిక్స్ ఆఫ్ మోడర్న్ తెలుగు లిటరేచర్ పేరిట ఒక గ్రంధాన్ని ఆంగ్లం లో రచించారు 2.శివయోగి, 3.తెలుగు కవిత - సాంఘిక సిద్ధాంతాలు, 4.విమర్శ మౌలిక లక్షణాలు, 5.సాహితీ విమర్శ - సూత్రం: అన్వయం 6.సాహితీ విమర్శ-ఆలోచన: ఆలోకన , 7.జీవిఎస్ విమర్శ దర్శనం, 8.సంపత్ కుమార విమర్శ-దేశీయతా భూమిక, 9.సుప్రసన్న- సమన్విత విమర్శ, 10.వేయి పడగలు - నవలా శిల్పం, 11.రావిశాస్త్రి గారి ధర్మేతిహాసం-మూడు కథల బంగారం, 12.నా దేశం నా ప్రజలు , 13.శేషేంద్రుని కవిత్వం పై కవిత్వం , 14.కొందరు మానవతా కవులు - ఒక పరిశీలన, 15.జాతీయ కావ్యేతిహాసం వందేమాతరం వస్తు శిల్ప విమర్శ, 16.అనువర్తిత విమర్శ - విలువల నిర్ణయం, 17.వేయి పడగలు-ఒక పరిశీలన, 18. విశ్వనాథ సాహిత్య తత్త్వవివేచన, 19.సినారె - మట్టి మనిషి ఆకాశం,
మరో ముఖ్య గ్రంధం సాహిత్య విమర్శ - సూత్రం - అన్వయం. ఈ గ్రంధం లో ఎక్కువగా కవిత్వం పైనే విమర్శ కొనసాగింది. ఆధునిక కవిత్వంలోని అభివ్యక్తి అంతా ప్రతీకలు, భావచిత్రాలపైనే ఆధారపడింది. పాశ్చాత్య సాహిత్య విమర్శలోని సింబల్, ఇమేజ్, మెటఫర్, ఎలెగరీ అన్న అంశాలను గురించి సమగ్ర అవగాహనతో తెలుగు సాహిత్యంలోని విలువలను సముచితంగా వివేచించి ఆధునిక కవుల అభివ్యక్తిని శాస్త్రీయ పద్ధతిలో అనుశీలించారు. ఈ గ్రంథంలోని వ్యాసాలను 5 ప్రకరణలుగా విభజించారు. అభివ్యక్తి, అలంకారం, భావచిత్రం, ప్రతీక, శిల్పం అన్న అంశాలను సూత్రాన్వయ పద్ధతిలో వివరంగా చర్చించిన గ్రంథం ఇది. కవిత్వం, కథ, నవల, తదితర ప్రక్రియలకు పై అంశాలను అన్వయించడం, ఆయా అంశాలను గురించి స్పష్ట ప్రతిపాదనలను, వివరణలను ఇవ్వడం వాటి మధ్య సామ్య భేదాలను బేరీజు వేసి స్పష్టపరచారు.
విమర్శకులను వివేచిస్తూ వీరభద్రయ్యగారు రచించిన మరో గ్రంథం “సంపత్కుమార విమర్శ -దేశీయతా భూమిక” చేతనావర్తకవుల్లో ఒకడుగా, ఛందశ్శాస్త్రవేత్తగా, అలంకార శాస్త్రంలో అపారమైన పరిజ్ఞానం కలిగిన సంపత్కుమార కల్పవృక్షం పై వారు చేసిన శిల్పానుశీలన, కన్యాశుల్క తొలి, మలి కూర్పులు తులనాత్మన పరిశీలన, కిన్నెరసాని వస్తు విన్యాస పరిశీలన, ఆధునిక తెలుగు సాహిత్య విమర్శ - సాంప్రదాయిక రీతి అన్న విమర్శ గ్రంథంలో ఆధునిక విమర్శకులు ప్రతిపాదించిన అంశాలు సాంప్రదాయికరీతిలో ఏ విధంగా అనుసంధానమై ఉన్నాయి?
ఆధునిక సాహితీ ప్రక్రియలైన కవిత్వం, కథ, నవల మొదలైన అంశాలన్నింటి పైనా విమర్శలు రాసి, అనువర్తిత విమర్శను పరిపుష్టం చేసిన వీరభద్రయ్యగారు అగ్రశ్రేణి విమర్శకులైన విశ్వనాథ, ఆర్.ఎస్. సుదర్శనం, శేషేంద్ర, చేరా, వడలి, సంపత్కుమార, సుప్రసన్న, జీవీయస్ మొదలైన వారిని గురించి క్లుప్తంగా “ ” అన్న గ్రంథంలో వివరించి, జీవీయస్, సంపత్కుమార, సుప్రసన్నాచార్యులపై విడిగా మూడు విమర్శ గ్రంథాల ద్వారా వారి విమర్శ కృషిని వివేచించారు. అంతేకాకుండా సమకాలికులైన 10 మంది నవలా విమర్శకులను గురించి ‘నవల-నవలా విమర్శకులు’ అన్న ప్రత్యేక గ్రంథాన్ని రాశారు.
సాహిత్య, సంగీత, తాత్త్విక, అనువాద రంగాల్లో 62 గ్రంధాలు రచించారు. వీరు రచించిన గ్రంథాలు-విమర్శ మౌలిక లక్షణాలు, అనువర్తిత విమర్శ, సాంఘిక విమర్శ, బయోగ్రఫికల్ విమర్శ, నవల-కథానిక విమర్శ, ప్రతీక భావ చిత్ర విమర్శ, చారిత్రక విమర్శ, మార్క్సిస్ట్ విమర్శ, నవ్య సంప్రదాయ విమర్శ- అన్న విభాగాలకు చెందుతాయి. పుట్టపర్తి లోని ప్రశాంతి నిలయం నుండి వెలువడే సనాతన సారధి మాస పత్రికకు మూడేళ్లు సంపాదకునిగా వ్యవహరించారు. కావ్య రచనల్లో 1.రసభావ చిత్రాలు,2.ఆధిరోహణం, 3.మహామౌనం, 4.జాతి విపంచీ గానం, 5.కవిత్వ కళాతత్త్వం, 6.స్రోతస్విని ముఖ్యమైనవి.
కళాతత్త్వ శాస్త్రానికి అనుబంధంగా గ్రహించవలసిన గ్రంథం విశ్వనాథ సాహిత్య తత్త్వ వివేచన. విశ్వనాధ సాహిత్యానికి మూల చైతన్యం సాహిత్య రస దర్శనం. ఆయన నేటి ప్రక్రియలన్నింటికీ అనుశీలన సూత్రాలను తమ రచనల్లోనే ప్రత్యక్షంగా, పరోక్షంగా సూచించారు. విశ్వనాథ సాహిత్య తత్త్వంలో కావ్యతత్త్వంతో పాటు కళాసౌందర్యతత్త్వం కూడా ఇమిడి ఉందని వీరభద్రయ్యగారి అభిప్రాయం. ఆ కళాసౌందర్యతత్త్వాన్ని విశ్వనాథ వారు దేశీయ పద్ధతిలో ఆవిష్కరించారని వివరించడమే ఈ గ్రంథ సారాంశం.
ముదిగొండ వీరభద్రయ్య 1942 లో తెలంగాణ లోని వరంగల్ పట్టణంలో జన్మించారు 1963లో ఉస్మానియా విశ్వవిద్యాలయం నుండి ఎం.ఏ తెలుగు పట్టా పొందారు . 1981లో వరంగల్లులోని కాకతీయ విశ్వవిద్యాలయం నుండి "సామాజిక సాంస్కృతిక దృక్పథం గల కవిగా శ్రీశ్రీ " అన్న అంశంమీద పిహెచ్.డి. పట్టా పొందారు. 1979 లో వీరి “తెలుగు కవిత-సాంఘిక సిద్ధాంతాలు” అన్న విమర్శ గ్రంథానికి ఆంధ్రప్రదేశ్ సాహిత్య అకాడమీ పురస్కారం లభించింది.
అనుకున్నది ఒక్కటి అయినది ఒక్కటి, 2020 మార్చి 6న విడుదలైన తెలుగు హాస్య చలనచిత్రం. బ్లాక్ అండ్ వైట్ పిక్చర్స్, పూర్వి పిక్చర్స్ పతాకంపై హిమ వెలగపూడి, వేగి శ్రీనివాస్ నిర్మాణ సారథ్యంలో బాలు అడుసుమిల్లి దర్శకత్వం వహించిన ఈ చిత్రంలో ధన్య బాలకృష్ణ, త్రిధ చౌదరి, కోమలి ప్రసాద్, సిద్ధి ఇద్నాని తదితరులు నటించగా, వికాస్ బదీషా సంగీతం అందించాడు. విహారయాత్ర కోసం గోవా వెళ్ళే నలుగురు అమ్మాయిల నేపథ్యంలో వచ్చిన ఈ చిత్రం, 2017లో విడుదలైన రఫ్ నైట్ అనే అమెరికన్ చిత్రం ఆధారంగా రూపొందించబడింది.
రక్షిత సోదరి అయిన ధన్య, తన సోదరి కోసం వెతుకుతూ ముగ్గురు స్నేహితురాళ్ళను గోవాకు తీసుకువెళుతుంది. తన సోదరి ఒక వ్యక్తితో ఉన్న ఫోటోను తన ఫోన్‌లో చూసిన ధన్య, తన సోదరి గురించి వెతకడం ప్రారంభిస్తుంది. ఆక్రమంలో ఆ ఫోటోలో ఉన్న వ్యక్తిని లభించగా, అతడు మగ వేశ్య అని ఆమె తెలుసుకుంటుంది. తన సోదరి ఫోన్ దొంగిలించబడిందని తెలుస్తుంది. కొన్ని రోజుల తరువాత ఫోటోలోని వ్యక్తి హత్య చేయబడుతాడు. ధన్య, ధన్య స్నేహితురాళ్ళు తమను తాము ఎలా కాపాడుకోగలుగుతారన్నది మిగతా కథ.
రాదుగ పబ్లిషర్స్, సోవియట్ యూనియన్ యొక్క ప్రభుత్వ-యాజమాన్య ప్రచురణ సంస్థ, ఇది ఎక్కువగా పిల్లల సాహిత్యం వివిధ భాషలలో ప్రచురిస్తుంది. ఈ ప్రచురణ సంస్థ పుస్తకాలను సోవియట్ యూనియన్‍లో ముద్రించి పంపిణీచేసేది. ఈ పుస్తకాలు దేశ విదేశ భాషలలో ప్రచురించబడ్డాయి. రాదుగ అంటే రష్యన్ భాషలో ఇంద్రధనస్సు అని అర్దం. వీరు అనేక శాస్త్రీయ పుస్తకాలు, కళలు, రాజకీయ పుస్తకాలు, క్లాసిక్ పుస్తకాలు, పిల్లల సాహిత్యం, నవలలు చిన్న ఫిక్షన్ వంటి అనేక పుస్తకాలను ప్రచురించారు. అందమైన హార్డ్ బౌండుతో, నాణ్యతతో, బొమ్మలతో ఈ పుస్తకాలు ఉండేవి భారతదేశంలో అతి తక్కువ ధరతో పుస్తకాలు లభించేవి. అక్కడ అచ్చయిన పుస్తకాలు పెద్దలను పిల్లలను విశేషంగా అలరించేవి. ఇప్పటికీ ఈ పుస్తకాలకు చాలా మంది అభిమానులు వున్నారు.
రాదుగ పబ్లికేషన్స్ ప్రపంచవ్యాప్తంగా పలు దేశాలు, భాషల్లో ప్రచురణలు చేసిన, రష్యాకు చెందిన ప్రచురణ సంస్థ. సోవియట్ యూనియన్ ప్రభుత్వం రాదుగ పబ్లికేషన్స్ ను చట్టం ద్వారా ఏర్పాటుచేసింది. ప్రభుత్వ నిధులతో సంస్థ తక్కువ ధరకు, విలువైన, నాణ్యమైన పుస్తకాలను ప్రచురణ చేసేది. సోవియట్ యూనియన్లోని వివిధ ప్రాంతాల భాషలతో పాటుగా ప్రపంచవ్యాప్తంగా భారతదేశం, ఆఫ్ఘనిస్థాన్ వంటి దేశాల్లోనూ ప్రచురణలు చేసింది. రాదుగ అంటే ఇంద్రధనుస్సు అని అర్థం.
చైనా దళాలు ఏటా వందల సార్లు చట్టవిరుద్ధంగా ఈ ప్రాంతంలోకి ప్రవేశిస్తూంటాయని భారత ప్రభుత్వం చెబుతుంది. 2013 లో, భారత, చైనా దళాల మధ్య దౌలత్ బేగ్ ఓల్డీకి ఆగ్నేయంగా 30 కి.మీ. దూరాన మూడు వారాల ప్రతిష్ఠంభన జరిగింది. 250 కి.మీ. దూరాన చూమార్ వద్ద భారతదేశం స్థాపించిన కొన్ని సైనిక నిర్మాణాలను కూల్చేయాలన్న చైనా డిమాండుకు భారత్ అంగీకరించడంతో చైనా వెనక్కు తగ్గింది. వివాదం పరిష్కారమైంది. అదే సంవత్సరంలో, మునుపటి ఆగస్టు నుండి ఆ ఏడు ఫిబ్రవరి మధ్య సరిహద్దు ప్రాంతంలోని ఒక సరస్సుపై 329 గుర్తు తెలియని వస్తువులను భారత దళాలు చూసినట్లు తెలిసింది. వారు అలాంటి 155 చొరబాట్లను నమోదు చేశారు. తరువాత ఇండియన్ ఇన్స్టిట్యూట్ ఆఫ్ ఏస్ట్రోఫిజిక్స్ వారు ఆ వస్తువుల్లో కొన్ని శుక్ర, బృహస్పతి గ్రహాలని, ఎత్తు ప్రదేశాల వద్ద ఉండే విభిన్న వాతావరణం ఫలితంగా అవి ప్రకాశవంతంగా కనిపించాయనీ గుర్తించారు. నిఘా డ్రోన్ల వాడకం కారణంగా ఏర్పడిన గందరగోళం కూడా దీనికి కారణం. 2013 అక్టోబరులో భారతదేశం, చైనాలు సరిహద్దు రక్షణ సహకార ఒప్పందంపై సంతకం చేశాయి.
1962 అక్టోబరు 24 న, భారత చైనా యుద్ధంలో చైనా దళాల ప్రారంభ ఒత్తిడి తరువాత, చైనా ప్రధాన మంత్రి జౌ ఎన్-లై పది ఆఫ్రో-ఆసియా దేశాల అధిపతులకు శాంతి కోసం తన ప్రతిపాదనలను వివరించాడు. అతడి ప్రాథమిక సిద్ధాంతం "వాస్తవ నియంత్రణ రేఖ" ను దాటకుండా రెండు వైపులా చర్యలు చేపట్టాలి. ఈ లేఖతో పాటు కొన్ని పటాలు ఉన్నాయి. ఇవి కూడా "1959 నవంబరు 7 నాటికి వాస్తవ నియంత్రణ రేఖ"ను చూపించాయి. ఫిషర్ దీనిని 1962 నవంబరులో ప్రచురించబడిన "1959 నవంబరు 7 నాటి వాస్తవ నియంత్రణ రేఖ" అని పేర్కొంది. స్కాలర్ స్టీఫెన్ హాఫ్మన్ ఈ రేఖను 1959 నవంబరు 7 న చైనీయులు ఉన్న స్థానాన్ని చూపించడం లేదనీ, 1962 అక్టోబర్ 20 న జరిగిన భారీ దాడికి ముందు, ఆ తరువాతా చైనా సైన్యం సాధించిన పురోగతిని మాత్రమే చూపిస్తోందనీ చెప్పాడు. కొన్ని చోట్ల అయితే, ఇది చైనా సైన్యం చేరుకున్న భూభాగాన్ని కూడా దాటిపోయింది.